Danske Naturister inviterede i lørdags til en såkaldt "nøgenpicnic" i Østre Anlæg i Aalborg. Her mødte fem fra foreningen op og tog solbad i parken uden en trævl på kroppen. Det tager Danmarks Naturist Union nu afstand fra. Det nordjyske medlem af hovedbestyrelsen Poul Erik Nielsen siger: -Vi synes ikke at nøgenhed hører hjemme i det offentlige rum. Vi foretrækker at dyrke vores naturisme på lukkede campingpladser. Men kritikken preller helt af på Danske Naturister. Deres nordjyske formand Kim Bindesbøll Andersen siger. - Det er 3. gang vi holder nøgenpicning i Østre Anlæg og det er ikke mit indtryk, at vi har stødt nogen i parken ved at være nøgne. De to naturistforeninger har været uenige om hvad god opførsel er, siden Danske Naturister brød ud af Dansk Naturist Union for godt 10 år siden.

Opsummering:
De to konkurrerende naturistforeninger - Danmarks Naturist Union og Danske Naturister er uenige om, hvor man kan være nøgen.